CELEX: C2006/326/173
Language: lt
Date: 2006-12-30 00:00:00
Title: Byla F-130/06 2006 m. lapkričio 13 d. pareikštas ieškinys byloje Sotgia prieš Komisiją

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/86
            
         2006 m. lapkričio 13 d. pareikštas ieškinys byloje Sotgia prieš Komisiją
   
   (Byla F-130/06)
   (2006/C 326/173)
   Proceso kalba: prancūzų
   Šalys
   
      Ieškovas: Stefano Sotgia (Dublinas, Airija), atstovaujamas advokatų T. Bontinck ir J. Feld
   
      Atsakovė: Europos Bendrijų Komisija
   Ieškovo reikalavimai
   
               —
            
            
               Panaikinti paskyrimo dokumente esantį individualų sprendimą dėl laikinojo tarnautojo statuso pakeitimo į pareigūno statusą, įsigaliojusį 2006 m balandžio 16 d., apie kurį buvo pranešta 2006 m. gegužės 2 dieną.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Išdirbęs keletą metų Komisijoje A 5, o vėliau A*11 lygio laikinuoju tarnautoju, ieškovas laimėjo bendrąjį konkursą EPSO/A/18/04, skirtą sudaryti rezervinį A7/A6 lygio administratorių sąrašą. Todėl jis buvo paskirtas į tokias pačias pareigas, kurias jis užėmė dirbdamas laikinuoju tarnautoju, ir pagal Pareigūnų tarnybos nuostatų XIII priedą buvo priskirtas į A6 lygį suteikiant antrą pakopą.
   Grįsdamas savo ieškinį ieškovas nurodo Pareigūnų tarnybos nuostatų 31 ir 62 straipsnių bei nuostatų XIII priedo 5 ir 2 straipsnių pažeidimus.
   Be to, ieškovas taip pat nurodo teisėtų lūkesčių, įgytų teisių išlaikymo bei vienodo požiūrio principų pažeidimus.